[](https://erasmusplus.uaic.ro/)

**ЕРАСМУС+ КЉУЧНА АКЦИЈА 1 – КРЕДИТНА МОБИЛНОСТ**

**ПОЗИВ ЗА ПРИЈАВУ СТУДЕНАТА ЗА СТИПЕНДИРАНУ МОБИЛНОСТ**

**НА САПИЈЕНЦА УНИВЕРЗИТЕТУ У РИМУ *(*Италија)**

**На конкурс се могу пријавити студенти факултета Универзитета у Крагујевцу (основне/интегрисане, мастер и докторске академске студије)**

**НА КОНКУРС СЕ МОЖЕТЕ ПРИЈАВИТИ ДО 27. НОВЕМБРА 2015. до 14 часова**

**Потребна документа за пријаву:**

* Пријавни формулар
* Предлог плана студија (за студенте основних и мастер академских студија) односно, предлог плана студија и/или истраживања за студенте докторских студија
* Листа положених испита и превод на енглески језик\*
* Копија дипломе (за студенте који се пријављују за размену на нивоу мастер/докторских студија) и превод на енглески језик\*
* Потврда/сертификат о познавању енглеског/италијанског језика (мин. [Б1 ниво](https://europass.cedefop.europa.eu/en/resources/european-language-levels-cefr))

*\* У овој фази пријаве није потребан званичан превод докумената оверен од стране судског тумача.*

*\*\* Уколико не поседујете званичан сертификат о познавању страног језика, можете доставити језичку препоруку са факултета (од вашег професора енглеског/италијанског језика).*

**Академска понуда Сапијенца Универзитета:**

* Студијска понуда Сапијенца Универзитета на енглеском језику за ниво основних и мастер студија):<http://en.uniroma1.it/study-us/visiting-and-exchange-students/english-taught-modules>
* Програми докторских студија на енглеском језику на Сапијенца Универзитету: <http://en.uniroma1.it/research/phd/list-courses>
* Студијска понуда Сапијенца Универзитета на италијанском језику: <http://corsidilaurea.uniroma1.it/>

Сва документа можете послати електронски на [erasmus@kg.ac.rs](mailto:erasmus@kg.ac.rs), поштом или их донети лично:

Универзитет у Крагујевцу, Јована Цвијића бб, Крагујевац

Зграда Ректората, 2. спрат

Центар за развој каријере и саветовање студената

Радним данима од 08:00 до 16:00 часова.

**Напомене:**

1. Предлог плана студија (у овој фази пријаве кандидат наводи листу предмета/курсева које намерава да похађа у периоду мобилности - летњи семестар академске 2015/2016. а који ће касније, уколико је кандидат одабран, чинити полазну тачку за израду Уговора о учењу /Erasmus+ Learning Agreement.

За сва додатна питања и консултације у вези са израдом Плана студија/уговора о учењу

потребно је да се обратите Еразмус+ координатору на Вашем факултету.

[**Овде**](http://kg.ac.rs/erazmusplus.php) можете видети контакт листу Еразмус+ координатора на факултетима Универзитета у

Крагујевцу.

**I** По завршетку конкурса, Одељење за међународну сарадњу Универзитета у Крагујевцу и Еразмус + координатори са одговарајућег факултета извршиће проверу подобности пријава (испуњеност услова у складу са Еразмус + програмом, валидност поднетих докумената) и академску процену свих пријављених кандидата. Кандидати чије пријаве прођу техничку проверу и евалуацију биће позвани на интервју на енглеском језику, након чега ће комплетне кандидатуре бити достављене Сапијенца Универзитету као номинације за стипендирану мобилност.

**II** Сапијенца Универзитет одлучује о финалној селекцији кандидата сходно броју стипендија намењених Универзитету у Крагујевцу.

**III** Реализација мобилности одабраних кандидата се очекује у летњем семестру ове школске године (од фебруара 2016.)

Уколико вам је потребна помоћ у припреми докумената, савете можете потражити на сајту ЦзРк-а у нашој секцији [*Мобилност*](http://www.razvojkarijere.kg.ac.rs/article/mobilnost.html), као и у [Приручнику за мобилност студената](http://www.razvojkarijere.kg.ac.rs/pub/download/MOBILNOST_web.pdf).  Наравно, увек сте добродошли у Центар, ако имате питање, недоумицу или вам је потребан савет☺

Центар за развој каријере и саветовање студената

Универзитета у Крагујевцу

Јована Цвијића бб

34 000 Крагујевац

Зграда Ректората, 2. спрат

Контакт телефон: 034 300 425

Радно време: ПОН-ПЕТ од 08:00 до 16:00